bjørnespinnere
Store norske leksikon,Biologi,Dyreriket,Leddyr,Insekter,Sommerfugler,Bjørnespinnere
Bjørnespinnere er en insektfamilie i ordenen sommerfugler (Lepidoptera). Det finnes cirka 3500 arter, hvorav de fleste lever i tropene. 28 lever i Norge.
Vingene er ofte flekket eller stripet i sterke og variable farger. Larvene er langhårete. De norske artene lever på ulike lavvokste urter og overvintrer før forpupping.Karakteristiske arter er blant annet to av våre bjørnespinnere (stor og rødfrynset), tre tigerspinnere (vanlig, gul og gråbrun), nakenspinner, rustvingespinner, glansspinner og karminspinner. Mer avvikende i utseende og levevis er lavspinnere. Les mer i Store norske leksikon sommerfugler